ЩIалэм щIалэ и Iуэхущ
КъБР-м и ЩIалэгъуалэ палатэм хэтхэм я зэIущIэ иджыблагъэ Бахъсэн къалэ администрацэм щекIуэкIащ. Абы кърихьэлIащ Бахъсэн, Прохладнэ муниципальнэ IуэхущIапIэхэм я щIалэгъуалэ советхэм хэтхэр.
ЗэIущIэм нэхъыбэу зи гугъу щащIар щIалэгъуалэ къудамэхэр мунициапальнэ IуэхущIапIэхэм къыщызэгъэпэща зэрыхъунырщ. Къэпсэлъахэм къызэрыхагъэщамкIэ, ди республикэм и муниципальнэ IуэхущIапIи 8-м апхуэдэ къудамэхэр щолажьэ, иджыри 3-м щызэхашэну зэгурыIуащ. ЩIалэгъуалэ палатэм и мурадщ апхуэдэ къудамэхэр къуажэхэми къыщызэрагъэпэщыну.
Республикэм и куейхэмрэ къуажэхэмрэ ЩIалэгъуалэ IуэхущIапIэу 26-рэ щыIэмэ, абы зи щIалэ-гъуэу 800-м нэблагъэ къызэщIиубыдэнущ.
АдэкIэ къыпащэрэ къуажэхэмкIи Iэбэмэ, ныбжьыщIэ 1500 — 1700-рэ къызэщIэзыубыдэ къудамэ 200-м нэблагъэ къызэрагъэпэщыфынущ. А бжыгъэхэм къыбжаIэращи, апхуэдиз ныбжьыщIэ зэзыгъэуIу зэщIэхъееныгъэр зи щIалэгъуэм зиужьынымкIэ, жылагъуэ Iуэхухэм, щэнхабзэ гъащIэм хэша хъунымкIэ хуабжьу сэбэпщ.
ЗэIущIэм и гугъу щащIащ «2025 гъэ пщIондэ Урысей Федерацэм и щIэблэм зэрызрагъэужьыну Iэмалхэм» къыщыгъэлъэгъуахэм, къэрал щIалэгъуалэ политикэр пхыгъэкIыным епха лъэпощхьэпохэм.
Инэрокъуэ Дисанэ.
